# Festival de la Cançó Mediterrània 1959

El Festival de la Cançó Mediterrània 1959 va ser la primera edició del Festival de la Cançó Mediterrània, celebrat a Barcelona. El festival tenia lloc dintre del programa de les festes de la Mercè. La cerimònia tingué lloc al Palau Nacional de Montjuïc entre el 25 i el 27 de setembre de l'any 1959. La gala fou presentada per Albert Closas, Laura Valenzuela i Federico Gallo. Closas tancà el festival cantant la cançò "Mariona" amb lletra de Joan Oliver i música de Miquel Xicota. La gala es va retrasmetre en directe per TVE i RNE.
El públic present a l'acte, que fins al 1964 era qui atorgava les puntuacions als cantants, va concedir el primer i segon premis al cantant italià Claudio Villa amb "Binario" i "Ti chiamerò Marina" respectivament. El tercer lloc fou per a l'actriu Mary Santpere amb "Mare nostrum (Ola, ola, ola, ola, no vengas sola)", composta per Augusto Algueró. L'italià Walter Torrebruno, molt conegut posteriorment a Espanya, hi aconseguí el cinquè lloc, i una altra de les cançons finalistes fou "Les velles places de Barcelona", en català i amb aires de sardana.
Segons La Vanguardia Española, més de siscentes cançons foren presentades al festival de les quals només vint-i-sis foren pre-seleccionades per a participar per un jurat nomenat pel sindicat de l'espectacle i la societat d'autors. Cada cançó havia de ser interpretada per partida doble: una amb gran orquestra dirigida pels mestres Luis Ferrer i Nello Segurini (aquest últim director de les orquestres del festival de San Remo i de Nàpols) i amb una orquestra més petita conduïda pels mestres Albalat i Alfredo Doménech.
La seu del festival, el Palau Nacional de Montjuïch, va engalanar-se especialment per a l'ocasió. Se posaren en funcionament les fonts i la il·luminació exterior com la de l'exposició de 1929. L'escenari, localitzat sota l'orgue de la sala oval del palau, estava presidit per un gran escut d'Espanya al centre i flanquejat per dos escuts de Barcelona; a més, flamejaven les banderes d'Espanya, Itàlia i França. Presenciaren en directe el festival vora 5.500 espectadors que ompliren el recinte sense deixar seients buits. De tots els espectadors, un 75% van emetre el seu vot.
Entre les autoritats convidades a la final d'aquesta Ia edició del festival es trobaven Pere Gual i Villalbí, ministre sense cartera; José María Revuelta Prieto, director general de radiodifusió i de RTVE, en representació del ministre d'informació i turisme Gabriel Arias-Salgado y de Cubas; José Luis Villar Palasí, subsecretari del ministeri; José María de Porcioles, l'alcalde de Barcelona; el general Luis de Lamo y Peris, governador militar, en representació del capità general de la IVa regió militar; Demetrio Ramos Pérez, delegat a la província de Barcelona del ministeri d'Informació i Turisme; Luis Ezcurra Carrillo, director de RNE a Barcelona i delegat de TVE; així com altres autoritats de rang inferior.

## Participants i resultats

| País | Itèrpret 1 | Intèrpret 2 | Cançó | Punts | Posició |
| País | Compositor | Lletrista | Cançó | Punts | Posició |
| Itàlia | Claudio Villa | Nilla Pizzi | Binario | 1.340 | 1r |
| Itàlia | Claudio Villa | Claudia Villa | Binario | 1.340 | 1r |
| Itàlia | Claudio Villa | Nela Colombo | Ti chiamerò, Marina | 424 | 2n |
| Itàlia | Eldo Di Lazzaro | Dale Da Vinci | Ti chiamerò, Marina | 424 | 2n |
| Espanya | Mary Santpere | Lolita Garrido | Mare Nostrum | 371 | 3r |
| Espanya | Augusto Algueró | Augusto Algueró | Mare Nostrum | 371 | 3r |
| Itàlia | Merina Stabile | Nela Colombo | Un amore qualunque | 343 | 4t |
| Itàlia | n/a | n/a | Un amore qualunque | 343 | 4t |
| Itàlia | Torrebruno | Nela Colombo | Tornerò | 333 | 5è |
| Itàlia | n/a | n/a | Tornerò | 333 | 5è |
| França | Maria Lea | Jean Paul Vignon | Rien pour toi | 241 | 6è |
| França | Gilbert Roussel | Daniel Hortis | Rien pour toi | 241 | 6è |
| Espanya | Juan Carlos Monterrey | Ramon Calduch | Fuentes de Montjuich | 229 | 7è |
| Espanya | n/a | n/a | Fuentes de Montjuich | 229 | 7è |
| Espanya | Rosita Ferrer | Juan Barberá | Les Velles Places de Barcelona | 119 | 8è |
| Espanya | n/a | n/a | Les Velles Places de Barcelona | 119 | 8è |
| Itàlia | Claudio Villa | Nilla Pizzi | Vuoi darmi quel baccio | 107 | 9è |
| Itàlia | n/a | n/a | Vuoi darmi quel baccio | 107 | 9è |
| França | Maria Vincent | n/a | Le batteu des amours | 74 | 10è |
| França | n/a | n/a | Le batteu des amours | 74 | 10è |
| Itàlia | Torrebruno | Nilla Pizzi | Sulle alli del sogno | 74 | 11è |
| Itàlia | n/a | n/a | Sulle alli del sogno | 74 | 11è |
| França | Maria Lea | n/a | Si t'es pas-là | 50 | 12è |
| França | n/a | n/a | Si t'es pas-là | 50 | 12è |
| Espanya | Dúo Dinámico | Dodó Escolà | Quisiera ser estudiante | n/a | * |
| Espanya | n/a | n/a | Quisiera ser estudiante | n/a | * |
| Espanya | Lolita Garrido | Ramon Calduch | Calendario | n/a | * |
| Espanya | n/a | n/a | Calendario | n/a | * |
| Espanya | Germanes Serrano | Dodó Escolà | El Pez | n/a | * |
| Espanya | n/a | n/a | El Pez | n/a | * |
| Espanya | Trío Guadalajara | Juan Ramos | Contigo al fin del mundo | n/a | * |
| Espanya | n/a | n/a | Contigo al fin del mundo | n/a | * |
| Espanya | Juan Ramos | Juan Carlos Monterrey | La Frontera | n/a | * |
| Espanya | n/a | n/a | La Frontera | n/a | * |
| Espanya | Juan Barberá | Angelita Báidez | Vals Violeta | n/a | * |
| Espanya | n/a | n/a | Vals Violeta | n/a | * |

## Referències

* ↑ http://hemeroteca.lavanguardia.com/preview/1959/09/26/pagina-22/32743309/pdf.html
* ↑ http://hemeroteca.lavanguardia.com/preview/1959/09/29/pagina-16/32743845/pdf.html
* ↑ http://olevision.com/2009/10/historia-del-festival-de-la-cancion-mediterranea/
* 1 2 La Vanguardia Española, 26 de setembre de 1959, pàg. 22
* ↑ La Vanguardia Española, 29 de setembre de 1959, pàg. 16
* ↑ http://hemeroteca.lavanguardia.com/preview/1959/09/27/pagina-21/32743806/pdf.html
* 1 2 https://www.discogs.com/es/release/3729300-Claudio-Villa-Binario
* 1 2 https://www.discogs.com/es/release/10944676-Mary-Santpere-Acomp-Orquesta-Internacional-Maravella-Mare-Nostrum
* 1 2 3 4 5 6 No arribà a la final